Krimuldas muiža
Šis raksts ir par Krimuldas muižas pili. Par Krimuldas viduslaiku pili skatīt rakstu Krimuldas viduslaiku pils. Krimuldas muiža (vācu: Schloß Cremon) atrodas Gaujas senlejas malā, Siguldas pilsētas labā krasta daļā (Krimuldā). Netālu no muižas pils atrodas Krimuldas viduslaiku pils drupas. Celtne ir viens no spilgtākajiem klasicisma villu arhitektūras piemēriem Latvijā. Muižas daudzslāņainā vide rada īpašo Krimuldas šarmu, kur 19. gadsimta "Vidzemes Šveices" koka arhitektūras pērles mijas ar vēlīnā klasicisma laikā celtās pils krāšņumu. Krimuldas muiža ir Latvijas Piļu un muižu asociācijas biedre, tomēr tā vēl nav iekļauta kultūras pieminekļu sarakstā.